**Լինա Բրոքդորֆ** (մալթ.՝ Lina Brockdorff, 1930, Սենգլեա, Port Region (Port), Մալթա, Մեծ Բրիտանիայի թագավորություն), մալթացի հեղինակ, դրամատուրգ և ռադիոհաղորդավար։

Վաղ կյանք
---------

Բրոքդորֆը ծնվել է Սենգլեայում՝ Պատրիկ և Մերի Մահոնիների ընտանիքում, 1930 թվականին։ Մանկության տարիներին վերապրել է Երկրորդ համաշխարհային պատերազմը։ Նրա ընտանիքը մի քանի անգամ տեղափոխվել է պատերազմի ընթացքում՝ ապրելով տարբեր վայրերում, ինչպիսիք են Բիրգուն, Սլիման, Դինգլին և Ռաբաթը։

Կրթություն
----------

Բրոքդորֆի վաղ կրթությունն ընդհատվել է պատերազմի բռնկման պատճառով, բայց երբ պատերազմն ավարտվել է, նա վերադարձել է դպրոց՝ հոր պնդմամբ։ Ցանկացել է զբաղվել բժշկությամբ, սակայն ընտանիքը չէր կարող իրեն թույլ տալ համալսարան ուղարկել դստերը և առանց նրան տեղյակ պահելու գրանցել է աղջնակին ուսուցիչների վերապատրաստման դասընթացին։ Լինա Բրոքդորֆն իր կրթությունը վերսկսել է ավելի ուշ, երբ 1991 թվականին ընդունվել է աստվածաբանության մեկամյա ներածական դասընթաց, որին հաջորդել է բակալավրի հնգամյա կուրսը։ Ի վերջո, 2002 թվականին՝ 72 տարեկան հասակում, ստացել է աստվածաբանության և հումանիտար գիտությունների մագիստրոսի կոչում։

Կարիերա
-------

Բրոքդորֆի ուսուցչական կարիերան սկսվել է պետական տարրական դպրոցում, սակայն նա ստիպված էր ընդհատել այն՝ իր չորս երեխաներին մեծացնելու համար։ Այս ընթացքում նա կենտրոնացել է իր գրելու վրա։ Հետագայում շարունակել է կարիերան Սուրբ Ալոյսիուս քոլեջում՝ որպես անգլերեն լեզվի ուսուցչուհի։ 2004-2005 թվականներին եղել է *L-Akkademja tal-Malti*-ի խորհրդի անդամ և շարունակել է մնալ ակադեմիայի անդամ։ Ութ տարի եղել է *Għaqda Letterarja Maltija*-ի նախագահ և հանդիսացել *Għaqda Poeti Maltin*-ի անդամ։

Ստեղծագործություններ
--------------------

Բրոքդորֆը սկսել է գրել 17 տարեկանում, երբ հաճախել է ուսուցիչների վերապատրաստման քոլեջ, որտեղ գիտնական Ջոզեֆ Ակվիլինան խրախուսել է իր ուսանողներին գրել կարճ պատմություններ կամ էսսեներ՝ ռադիոյով հեռարձակելու համար։ Հետագա տասնամյակների ընթացքում՝ Բրոքդորֆը ծավալել է բեղմնավոր գործունեություն՝ գրել և թողարկել է մի քանի հաղորդումներ, որոնք հեռարձակվել են «*Rediffusion*»-ով 1950-ական և 1960-ական թվականներին, այդ թվում՝ *Ħlieqa Bejnietna*, *Quddiem il-Mera*, *Nofs Siegħa Flimkien*, and *Magic in the Kitchen*։

Բրոքդորֆը գրել է մի քանի ռադիոպիեսներ, այդ թվում՝ «Ասիսիի աղքատները» (մալթ.՝ Il-Fqajjar t'Assisi)։ Նրա ստեղծագործություններից մի քանիսը հեռարձակվել են նաև Ավստրալիայի ռադիոյով։

Բրոքդորֆը գրել է վեց անթոլոգիա, տասներկու վեպ և ավելի քան 340 նովելներ։ Նա նաև ինքնակենսագրական է գրել Երկրորդ համաշխարհային պատերազմի իր փորձի մասին, որը կոչվում է *Sireni u Serenati* (Սերենադներ Սիրենների միջով)։ 2004 թվականին Մալթայի գրքի ազգային խորհրդի կողմից այն արժանացել է մրցանակի՝ որպես լավագույն ոչ գեղարվեստական վեպ։ Հետագայում այն սերիականացվել և հեռարձակվել է տարբեր ռադիոկայաններով։ Բրոքդորֆն արժանացել է նաև *Ġieħ l-Akkademja tal-Malti*-ի ոսկե մեդալի։

Ծանոթագրություններ
------------------

1. ↑
2. 1 2 3  «A first hand account of daily life in wartime Malta»։ *Times of Malta* (en-gb)։ Վերցված է 2022-03-05
3. 1 2 3 4  «82-year-old insists: ‘It is never too late to study’»։ *Times of Malta* (en-gb)։ Վերցված է 2022-03-05
4. 1 2 3 4  «Lina Brockdorff honoured for contribution to Maltese literature»։ *Times of Malta* (en-gb)։ Վերցված է 2022-03-05
5. 1 2 3  «UPDATED: Lina Brockdorff awarded Ġieħ L-Akkademja tal-Malti Gold Medal 2020»։ *TVMnews.mt* (en-GB)։ Վերցված է 2022-03-05
6. ↑  «The war years in Malta, as seen by a woman writer»։ *Times of Malta* (en-gb)։ Վերցված է 2022-03-05
7. ↑  «Lina Brockdorff's WW2 autobiography now in English»։ *The Malta Independent*։ 23 May 2016։ Վերցված է 5 March 2022
8. ↑  «President reiterates importance of correct use of Maltese language»։ *The Malta Independent*։ 5 December 2020։ Վերցված է 5 March 2022

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 170267807 · WorldCat VIAF: 170267807 |

 |